Proiect didactic 
Zi de activităţi transdisciplinare
Clasa : a II-a
Data: 27.05
Orarul zilei: 1) Limba română  2) Limba română  3)  Matematica 4) EMS
Conţinutul generic: Educație pentru societate
Subiectul tematic: Să nu uităm de cei mai triști ca noi
Produsul activităţilor: comportamente favorabile/nefavorabile integrării în colectivitate
Unităţi de competenţe:
L. rom.: 2.1;2.3; 3.5; 6.3
Matematica: 2.3; 3.5; 
EMS: 3.2; 4.1
Obiectivele activităţii:
O1- să expună, în 2-3 propoziții, importanța valorilor umane în comportamente favorabile integrării în colectiv;
O2-  să argumenteze asocierile propuse, a opiniei personale, în cuvinte proprii, comunicând clar și fluent;
O3- să aplice operațiile aritmetice și a proprietăților acestora pentru aflarea numerelor necunoscute;
O4- să exprime emoţii, sentimente, atitudini, idei referitoare la experienţa trăită în activitățile organizate prin modele de acțiuni proprii;
O5- să aprecieze valorile comportamentale în comunitate.
Strategii didactice:
Forme: frontal, independentă, în grup.
Metode, tehnici şi procedee didactice: joc didactic,explozia stelară,  discuţia/observarea dirijată, explorarea, votarea cu pasul, vânătoarea de comori.
Strategii de evaluare: EFI, autoevaluare, aprecierea verbală.
Durata totală a activităţii: 08:00 – 12:00
Durata activităţii didactice: 4 x 45 minute.
Locaţia: sala de clasă
Bibliografie:
· Curriculum național. Învățământul primar. Chișinău: MEC, 2018;
· Ghid de implimentare a curriculumului pentru învăţământul primar. Chişinău, 2018.

Demers transdisciplinar:
1. L.română:
1.1 Activitate de spargere a gheții
La tablă sunt propuse 4 fișe pe care sunt scrise calități și defecte ale unui om. Elevii selectează doar calitățile, apoi întorc fișele, pe fiecare fiind scrisă câte o silabă din cuvântul BUNĂTATE.
Se anunță subiectul și obiectivele.

1.2 Explozia stelară 
Se răspunde la întrebări având la bază cuvântul BUNĂTATE
· Cine este bun?
· Când suntem buni?
· De ce trebuie să fim buni? Etc

1.3 Lectura suplimentară a textelor în proză și în versuri – în grup.
Se propun texte literar-artistice, din care se deduce comportamentul favorabil/ nefavorabil în societate. (Gândăcelul, Cățelușul șchiop de El. Farago, etc)

1.4 Tehnica Asaltul de idei
Elevii vin cu ideile identificate în textele citite.

1.5 Joc didactic „ Scaunul autorului ”
( Se prezintă de către copii informația acumulată în rezultatul activității precedente)

2. L.română
2.1 Activitatea Așa Da /Ba
Se propun imagini ce generează situații comportamentale. Se inițiază discuții și argumente pro/contra.

2.2 Joc didactic Salata literară

Se propun secvențe din diferite povești amestecate. Elevilor li se propune să le ordoneze într-o consecvență logică. Se evidențiază comportamentele desprinse din fapte. Se organizează topul personajelor. Se determină în locul cui ar dori să fie.

2.3 Activitatea Din cufărul bătrânilor
Din cufăr se extrag proverbe și se tălmăcesc.
 
3. Matematica 
3.1 Joc didactic Floarea bunătății
Copiii se aranjază în cerc de câte 9-10 persoane. Fiecare grup primește câte a romaniță pe petalele căreia sunt scrise exerciții cu mai multe operații. Fiecare înainte de a extrage petala, rostește un cuvânt de politețe ( Mulțumesc, Îmi pare bine;…etc). Apoi rezolvă exercițiul, iar colegii îl apreciază. Floarea este transmisă următorului coleg.

3.2 Vânătoarea de comori.
Elevilor li se propune o hartă- traseu pentru a ajunge la comoară. Stațiile sunt prezentate sub formă de sarcini matematice. Pentru fiecare răspuns corect primesc remunerări- cuvinte – valori.
Sunt propuse sarcini identice pe itinerarii diferite.


4. EMS
4.1 Grădina sufletului meu
Cuvintele- valori accumulate la lecția de matematică sunt lipite pe florile din grădină. (desenate de copil pe o fișă A4)
4.2 Vizionarea secvențelor despre centrele comunitare.

Se discută cele vizionate și fiecare copil le înțelege cu sufletul, propunând acțiuni concrete în raport cu cei mai triști ca noi.

4.3 Votarea cu pasul.

La prezentarea produsului se face câte un pas promovând acțiunile proprii a unui comportament favorabil de integrare colectivă.




                                                 

